armvectores/hy_wikipedia_2023 huggingface dataset:
Գանգերի մատուռ

Գանգերի մատուռ (լեհ.՝ Kaplica Czaszek), պաշտոնապես՝ Սուրբ Բարդուղիմեոսի եկեղեցի (լեհ.՝ Kościół świętego Bartłomieja), մատուռ-ոսկրատուն Լեհաստանի Կուդովա Զդրույ քաղաքում։ Կառուցվել է 1776 թվականին Գլաց կոմսության սահմանին որպես եղբայրական գերեզմանատուն։ Միակ ոսկրատունն է Լեհաստանում և վեց ոսկրատներից մեկը Եվրոպայում։


== Պատմություն ==
Մատուռը կառուցվել է 1776 թվականին ազգությամբ չեխ հոգևորական Վացլավ Տոմաշեկը որպես Երեսնամյա պատերազմում և Սիլեզյան երեք պատերազմներում մահացածների, ինչպես նաև խոլերայից, սիֆիլիսից ու քաղցից մահացածների դամբարան։ Որպես նախօրինակ ծառայել է հռոմեական Սանտա Մարիա դելա Կոնչեցիոնե եկեղեցին, որի կրիպտեում թաղված են կապուցին վանականանների ոսկորներ։ Տասնութ տարվա ընթացքում (1776-1794) Տոմաշեկը հավաքել ու մաքրել է ոսկորներ, ապա դրանք տեղավորել մատուռում։ Կառուցման հարցում համագործակցել է տեղի ազնվական Լեոպոլդ ֆոն Լեսլին։ Շինարարությունն ավարտելուց հետո հայր Վացլավ Տոմաշեկը մահացել է։
Ներկայումս տարվա մեջ մեկ անգամ (օգոստոսի 14-ի լույս 15-ի գիշերը) մատուռում պատարագ է մատուցվում այնտեղ թաղված, ինչպես նաև բոլոր այն մարդկանց հոգիների հանգստության համար, ովքեր մահացել են դժբախտ պատահարներից ու հիվանդություններից։


== Ճարտարապետություն և ինտերիեր ==
Մատուռում կա երեք հազար գանգ, իսկ նրա հիմքում՝ մոտ 21.000 մարդու ոսկոր։ Տոմաշեկի ու մատուռի մյուս հիմնադիրների (գերեզմանափոր Լանգեր, զգեստապետ Շմիդտ) գանգերը 1804 թվականին տեղավորվել են մատուռի խորանում։
Մատուռի ներսում կա Հիսուսի խաչելությունը ներկայացնող խաչ և հրեշտակների երկու փորագրություն։ Մուտքի մոտ հուշարձան է՝ լեհերեն, չեխերեն և գերմաներեն մակագրություններով։


== Պատկերասրահ ==

		
		
		
		
		


== Ծանոթագրություններ ==
Ֆրասինորո

Ֆրասինորո (իտալերեն՝ Frassinoro), կոմունա Իտալիայում, գտնվում է Էմիլիա Ռոմանիա մարզի Մոդենա գավառում։
Բնակչությունը ըստ 2004 թվականի տվյալների կազմում է 2159 մարդ։ Բնակչության միջին խտությունը՝ 23 մարդ/կմ²։ Զբաղեցնում է 95,96 կմ² տարածք։ Փոստային ինդեքս՝ 41044։ Հեռախոսային կոդը՝ 0536։
Օգոստոսի 15-ին կոմունայում հատկապես նշվում է Սուրբ Աստվածածնի Վերափոխման տոնը։ Ֆրասինորոյի հետ կապվում է ճգնավոր սուրբ Պելեգրին Ալպիցի (իտալացի) անունը։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
http://www.frassinoro.net/ Archived 2013-06-01 at the Wayback Machine.


== Ծանոթագրություններ ==
Ծալկայի շրջան

Ծալկայի շրջան (վրաց.՝ წალკის მუნიციპალიტეტი՝ ծալկաս մունիցիպալիտետի), 2-րդ մակարդակի վարչական միավոր է Վրաստանում։ Մտնում է Քվեմո Քարթլի երկրամասի (մխարեի) կազմի մեջ։ Վարչական կենտրոնը Ծալկա քաղաքն է։ Հնում շրջանը եղել է Հայաստանի հյուսիսային ռազմապաշտպանական վահանի՝ Գուգարաց բդեշխության կարևոր հատվածներից մեկը՝ կազմելով նրա Թռեղք գավառի հիմնական մասը։


== Բնակչություն ==
Ըստ վերջին մարդահամարի (2002) շրջանի բնակչությունը կազմել էր 20.888 մարդ։ Ըստ 2008 թվականի հունվարի 1 տվյալների շրջանի բնակչության թիվն է 21,7 հազար մարդ։


== Հայաբնակ գյուղերը ==
Ծալկայի շրջանը ներկայումս ունի տասներեք հայաբնակ գյուղ։ Դրանք են (ըստ այբբենական կարգի)՝ 

Աշկալա
Այազմա
Բուռնաշեթ
Դամալա-Խարաբա
Դարագյուղ
Խաչգյուղ
Դաշբաշ
Ղաբուռ
Ղզլքիլիսա
Ղուշչի
Նարդևան
Չիֆթքիլիսա
ՕզնիԳրեթե բոլոր հայկական գյուղերը հիմնադրվել են 1828-1829 թվականների ռուս-թուրքական պատերազմից հետո, Էրզրումի, Կարսի, Բայազետի շրջաններից գաղթած հայերի կողմից։ Այդ ժամանակ Ծալկայի շրջանում հաստատվեց շուրջ 1,050 հայ ընտանիք։ Բնակչության ծագման, ինչպես նաև բնակավայրի հիմնադրման ժամանակի առումներով, առանձնանում է Դաշբաշ գյուղը, որը ստեղծվել է 18-րդ դարի վերջերին Արցախից և Լոռիից գաղթած հայերի կողմից։


== Արտաքին հղումներ ==
Ռոբերտ Թաթոյան «Ծալկայի շրջանի հայ բնակչությունը. անցյալը, ներկան և ապագան»
Զվորնիկ (այլ կիրառումներ)

Զվորնիկ կարող է վերաբերվել.

Զվորնիկ, քաղաք Բոսնիա և Հերցեգովինայի Սերբական Հանրապետություն վարչական կազմավորման համանուն համայնքում։
Զվորնիկ, համայնք Բոսնիա և Հերցեգովինայի Սերբական Հանրապետություն վարչական կազմավորմում։
Մարիա Գնեսինա

Մարիա Ֆաբիանովնա Գնեսինա (ռուս.՝ Мария Фабиановна Гнесина, հուլիսի 13, 1874(1874-07-13) կամ 1876, Դոնի Ռոստով, Եկատերինոսլավի նահանգ, Ռուսական կայսրություն - հոկտեմբերի 11, 1918(1918-10-11), Մոսկվա, Խորհրդային Ռուսաստան), խորհրդային դաշնակահար, երաժշտության ուսուցիչ։
Գնեսինա քույրերից մեկը։


== Կենսագրություն ==

Մարիա Ֆաբիանովնա Գնեսինան ծնվել է 1876 թվականին Դոնի Ռոստովում, քաղաքային ռաբբունի Ֆաբիան Օսիպովիչ Գնեսինի և Բելլա Իսաևնա Ֆլետզինգեր-Գնեսինայի ընտանիքում։ 1891 թվականին ավագ քրոջ՝ Եվգենյայի հետ տեղափոխվել է Մոսկվա և ընդունվել է Մոսկվայի կոնսերվատորիա, սովորել Է. Լ. Լենգերի դասարանում։ 1895 թվականին ավարտել է կոնսերվատորիան (Ն. Շիշկինի դասարան)։ Նույն թվականին քույրերի՝ Ելենա և Եվգենյա Գնեսինաների հետ միասին հիմնադրել են  «Ե. և Մ. Գնեսինաների անվան երաժշտական ուսումնարանը», որը հետագայում դարձավ Գնեսինների անվան ռուսական երաժշտական ակադեմիա։ Եվգենյա Ֆաբիանովնան դասավանդել է դաշնամուր։
Մարիա Գնեսինան զբաղվել է նկարչությամբ, դեկորատիվ արվեստով։ Ելենա Գնեսինայի հիշատակի թանգարանում պահվում են նրա հիանալի ապլիկացիաները։ Մահացել է վաղ տարիքում՝ 44 տարեկանում, լուրջ հիվանդությունից հետո։ Թաղված է Նովոդևիչյան գերեզմանատանը։
1919 թվականին Մարիա Գնեսինայի հիշատակին ստեղծվել է "На детскую радость и детские нужды" հիմնադրամը։


== Տես նաև ==
Գնեսինա քույրեր


== Ծանոթագրություններ ==


== Արտաքին հղումներ ==
Еврейский мемориал. Виртуальный некрополь
Онлайн Энциклопедия Archived 2016-08-19 at the Wayback Machine.
Անդրուշկի (գյուղ, Պոլտավայի շրջան)

Անվան այլ կիրառումների համար տե՛ս՝ ԱնդրուշկիԱնդրուշկի (ուկրաիներեն՝ Андрушки), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Անդրուշկի գյուղում բնակվում էր 63 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նեիզվեստնի (առու)

Նեիզվեստնի (ռուս.՝ Неизвестный), գետ Կամչատկա թերակղզի, Ռուսաստանում։ Գետի երկարությունը 12 կմ։ Թափվում է Ստուդյոնայա գետի ձախ ափին՝ 36 կմ հեռավորության վրա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը -19070000112220000015711


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կրասնի Լիման (այլ կիրառումներ)

Կրասնի Լիման, կարող է վերաբերել՝

Կրասնի Լիման - գյուղ, Ուկրաինայի Դոնեցկի մարզի Կրասնոարմեյսկիում
Կրասնի Լիման - քաղաք, Ուկրաինայի Դոնեցկի մարզի Կրասնոլիմանի շրջանում
Վալովի (Ակսայի շրջան)

Վալովի (ռուս.՝ Валовый), գյուղակ (խուտոր) Ռուսաստանի Դաշնության Ռոստովի մարզի Ակսայի շրջանում։ Մտնում է Գրուշևսկի գյուղական համայնքի կազմի մեջ։ Ակսայ քաղաքից գտնվում է 40 կմ հեռավորության վրա։
Լ'Օտելրի

Լ'Օտելրի (ֆր.՝ L'Hôtellerie), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2009 թվականի դրությամբ կազմում է 310 մարդ, բնակչության խտությունը` 54.01 մարդ/կմ²։ Բնակավայրը զբաղեցնում է 5.74 կմ² տարածք։


== Աշխարհագրություն ==
Գտնվում է Փարիզ քաղաքից 150 կմ արևմուտք, Կան քաղաքից` 60 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 200 աշխատունակ (15-64 տարեկան)  բնակիչ, որոնցից ակտիվ էին 149-ը, իսկ ոչ ակտիվները` 51։ Ակտիվության ցուցանիշը կազմում է 74,5 %։ 149 աշխատունակ մարդկանցից աշխատել է 132 անձ (69 տղամարդ և 63 կին)։ Գործազուրկ են եղել 17 անձ (8 տղամարդ և 9 կին)։ 51 անաշխատունակներից 13-ը եղել են աշակերտներ կամ ուսանողներ, 19-ը` թոշակառուներ, իսկ 19-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մավրոպոտամոնի ճակատամարտ

Մավրոպոտամոնի ճակատամարտ, ռազմական բախում մի կողմից Պավլիկյանների և Արաբական խալիֆայության, մյուս կողմից՝ Բյուզանդական կայսրության միջև, որը տեղի է ունեցել 843 թվականին Մավրոպոտամոն կոչված վայրում։ Ճակատամարտն ավարտվել է հայ-արաբական ճակատի օգտին, սակայն դա պավլիկյաններին չի ազատել Բյուզանդական կայսրության զորքերի տիրապետությունից։


== Նախապատմություն ==
9-րդ դարի սկզբից իրադրությունը սկսում է փոխվել։ Բյուզանդական կայսրության նոր արշավանքները պավլիկյաններին ստիպում են դաշնակցել արաբների հետ։ Արաբները, որոնք բավարար ներուժ չունեին խալիֆայության քայքայումը դադարեցնելու համար, սկսում են դաշնակցել պավլիկյանների հետ և փոխել իրենց վերաբերմունքը նրանց հանդեպ։ Սարգիս-Տյուքիկոսի օրոք (801-835) շարժումը վերելք է ապրել։
Թեոփիլոս կայսեր (829-842) և նրա կնոջ՝ Թեոդորա Մամիկոնյանի օրոք (842-856) կայսությունում նոր թափ են ստանում պավլիկյանների հալածանքները։ Բյուզանդացիները կարողանում են սպանել Սերգիոսին, որին հետևում էին նրա աշակերտների հետպնդումները։ Պավլիկյանների հարցը լուծելու նպատակով Թեոդորան 843 թվականին հզոր արշավանք է ձեռնարկում։ Պավլիկյանների շարքերում վերսկսված վեճերը թուլացնում էին շարժումը, որի ղեկավարների մի մասը կարծում էին, որ առանց կրոնական հիմնավորման անհնար է դիմակայել բյուզանդացիներին, իսկ մյուս մասը պնդում էր, որ բյուզանդացիների դեմ պայքարում հաղթանակի հասնելու համար պետք էր շարժումը վերափոխել ազատագրականի։
Սերգիոսի սպանությունից հետո նրա մի շարք աշակերտներ կարողանում են վերացնել ներքին պառակտումը, իսկ Թեոդորայի ձեռնարկած արշավանքի նախօրյակին պավլիկյանները միասնական ճակատ են կազմում։ Ներքին պառակտումը վերացնելուց հետո պավլիկյանները միանում են արաբ ամիրա Օմար իբն-Աբդուլլա ալ-Ակթայի արշավանքին և բարենպաստ դիրքեր գրավում։ Բյուզանդական բանակի քանակը կազմում էր 40 հազար, և Թեոդորան կարծում էր, որ հնարավոր կլինի հաղթել հայ-արաբական ճակատին մեկ հարվածով։ Բյուզանդական մեծաքանակ բանակի հրամանտար է նշանակվում Լոգոթետ Թեոկտւստը, որը կայսրուհու քաղաքականության իրականացման պաշտպաններից մեկն էր։ Բյուզանդացիների ուժերը կենտրոնանում են Փոքր Հայքի սահմանամերձ շրջաններում, որից հետո բանակը նախաձեռնությունը հանձնում է հայ-արաբական ճակատին։


== Ճակատամարտ ==
Պավլիկյանները կարճ ժամանակում կարողանում են իրենց ուժերը միավորել արաբների հետ, որից հետո դաշնակիցների զորքն ընդառաջ է շարժվում բյուզանդացիներին։ Հայ-արաբական և բյուզանդական զորքերի միջև բախումը տեղի է ունենում Կեսարիայից հյուսիս գտնվող Մավրոպոտամոն վայրում։

Ճակատամարտի մարտավարական իրավիճակը նպաստավոր էր դաշնակիցների համար, որոնք, դրությունից օգտվելով, նախահարձակ են լինում։ Հայ-արաբական զորքերը բյուզանդացիների դեմ նորանոր գրոհներ էին ձեռնարկում, որի պատճառով բյուզանդացիները չէին կարողանում «ուշքի գալ»։ Քանակական գերազանցության շնորհիվ բյուզանդացիները կարողանում են երկար դիմադրությունից հետո կասեցնել դաշնակիցների հաջորդող մի քանի գրոհները։ Մարտի երկու կողմերի զոհվածների քանակը մեծաթիվ էր։ Երկարատև ճակատամարտից հետո բյուզանդական բանակը պարտություն է կրում և նահանջում։ Փախուստի է դիմում նաև բյուզանդակի բանակի հրամանատար Լոգոթետ Թեոկտիսը։ Ճակատամարտից հետո դաշնակիցները մեծ թվով գերիներ են վերցնում։


== Ծանոթագրություններ ==
Ռասմ Հարմիլ ալ-Իմամ

Ռասմ Հարմիլ ալ-Իմամ (արաբ․՝  رسم الحرمل الإمام‎‎), քաղաք Սիրիայի Արաբական Հանրապետության հյուսիսարևմտյան մասում, Հալեպի մարզի Դեյր Հաֆիրի գավառում։ Համանուն շրջանի կենտրոնն է։


== Աշխարհագրական դիրք ==
Քաղաքը տեղակայված է Հալեպի մարզի կենտրոնական հատվածում՝ Հալեպ քաղաքից 50 կմ հեռավորության վրա։ Քաղաքում կա հիվանդանոց, միջնակարգ ու տարրական դպրոցներ։


== Բնակչություն ==
2004 թվականի պաշտոնական մարդահամարի տվյալներով՝ Ռասմ Հարմիլ ալ-Իմամի շրջանի բնակչությունը կազմում էր 26 729 մարդ, որոնց մեջ որոշակի թիվ էին կազմում թուրքմենները և քրդերը։


== Տրանսպորտ ==
Ամենամոտ քաղաքացիական օդանավակայանը Հալեպի միջազգային օդանավակայանն (Aleppo International Airport) է, որը գտնվում է Հալեպ քաղաքում։ Այնտեղ էլ գոյացել է երկաթուղային քառակողմ հանգույց։


== Ծանոթագրություններ ==
Լոցկինո (գյուղ, Նովի Բուգի շրջան)

Անվան այլ կիրառումների համար տե՛ս՝ ԼոցկինոԼոցկինո (ուկրաիներեն՝ Лоцкине), գյուղ Ուկրաինայի Նիկոլաևի մարզի Նովի Բուգի շրջանում։
2001 թվականի տվյալներով Լոցկինո գյուղում բնակվում էր 104 մարդ։ Բնակավայրը զբաղեցնում է 0,81 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դոյնա Ալդյա-Տեոդորովիչ

Դոյնա Ալդյա-Տեոդորովիչ (ռումիներեն՝ Doina Aldea-Teodorovici, 15 նոյեմբերի, 1958, Քիշնև, Մոլդովական ԽՍՀ, ԽՍՀՄ - 30 հոկտեմբերի, 1992, Կոշերենի, Յալոմիցա, Ռումինիա), մոլդովացի խորհրդային երգչուհի, կոմպոզիտոր և երգիչ Իոն Ալդյա-Տեոդորովիչի կինը։ Մոլդովական ԽՍՀ վաստակավոր արտիստուհի (1992)։


== Կենսագրություն ==
Դոյնա Ալդյա-Տեոդորովիչը ծնվել է 1958 թվականի նոյեմբերի 15-ին Քիշնևում՝ մտավորականների ընտանիքում։ Հայրը եղել է գրող և լրագրող, իսկ մայրը ռուսաց լեզու և գրականություն է դասավանդել Քիշնևի № 1 միջնակարգ դպրոցում։
Դպրոցում սովորելու տարիներին Դոյնան «Մոլդովա-ֆիլմ» կինոստուդիայում մասնակցել է ֆիլմերի ռուսերեն կրկնօրինակումների, ինչպես նաև հանրակրթական դպրոցում սովորելուն զուգահեռ հաճախել է երաժշտական դպրոց։ Տասնչորս տարեկան հասակից աշխատել է «Moldoveneasca» անսամբլում, որի հետ այցելել է ԽՍՀՄ տարբեր հանրապետություններ, Ալժիր, Գերմանիա, Կիպրոս, ինչպես նաև երիտասարդական փառատոնների է մասնակցել Կուբայի մայրաքաղաք Հավանայում։ 1975 թվականին Դոյնան ավարտել է դպրոցը և նույն թվականին Յուրի Նիկոլաևի հետ սկսել է վարել «Շիրյե կռուգ» շոու-ծրագիրը։ 1979 թվականին ավարտել է Քիշնևի պետական համալսարանի բանասիրական ֆակուլտետը, որտեղ սովորել է ռումիներեն լեզու և գրականություն։ 1979-1988 թվականներին համաշխարհային գրականություն է դասավանդել Քիշնևի պետական ինստիտուտում (ներկայում՝ Իոն Կրյանգեի անվան պետական մանկավարժական համալսարան)։
1981 թվականին նա ամուսնացել է մոլդովացի երգիչ և կոմպոզիտոր Իոն Ալդյա-Տեոդորովիչի հետ։ 1982 թվականի օգոստոսի 5-ին ծնվել է նրանց որդին՝ Քրիստոֆոր Ալդյա-Տեոդորովիչը։ Նույն թվականին Դոյնա Ալդյա-Տեոդորովիչն սկսել է ելույթ ունենալ ամուսնու հետ։ Նրանք համերգներ են տվել Մոլդովայի ու Ռումինիայի բազմաթիվ քաղաքներում ու գյուղերում։
1992 թվականի հոկտեմբերի 30-ին Իոն և Դոյնա Ալդյա-Տեոդորովիչներն մահացել են ավտովթարից, որ տեղի էր ունեցել Բուխարեստից 49 կմ հեռավորությամ վրա. մեքենան, որով նրանք գնում էին Քիշնև, հարվածել է ծառին։ Նրանք թաղվել են Քիշնևի Կենտրոնական (Հայկական) գերեզմանատանը։
1993 թվականին Դոյնա Ալդյա-Տեոդորովիչը հետմահու պարգևատրվել է Մոլդովայի Հանրապետության շքանշանով։


== Հիշատակ ==
Արտիստների որդին՝ Քրիստի Ալդյա-Տեոդորովիչը, հիմնադրել է «Douа inimi gemene» փառատոնը՝ նվիրված ծնողների հիշատակին։
Քիշնևում տեղադրվել է Իոն և Դոյնա Ալդյա-Տեոդորովիչների հուշարձան։
Ի հիշատակ Իոն և Դոյնա Ալդյա-Տեոդորովիչների Մոլդովայում թողարկվել է 100 լեյ արժողությամբ հուշադրամ (շրջանառության մեջ է 2010 թվականի օգոստոսի 3-ից)։
Մոլդովայի նամականիշներ
		
		


== Ծանոթագրություններ ==


== Արտաքին հղումներ ==
Իոն և Դոյնա Ալդյա-Տեոդորովիչներ, մոլդովացի արտիստներ Archived 2016-04-20 at the Wayback Machine.
Muzica Moldoveneasca - Ion si Doina Aldea Teodorovici Archived 2016-03-05 at the Wayback Machine. (մոլդովերեն)
Մարգար Մելքոնյան

Մարգար Մելքոնյան (, Վիսեյլիա), ամերիկահայ գրող, դասախոս։
Հայաստանի և Արցախի ազգային հերոս Մոնթե Մելքոնյանի եղբայրն է։


== Գործունեություն ==
Մարգար Մելքոնյանի «My Brother's Road: An American's Fateful Journey to Armenia» («Իմ եղբոր ճանապարհը. Մի ամերիկացու ճակատագրական ճանապարհորդությունը դեպի Հայաստան», թարգմանվել է հայերեն «Ավո. Մոնթե Մելքոնյանի կյանքն ու մահը» անվանմամբ) հուշագրական գրքում մանրամասն նկարագրվում է եղբոր՝ Մոնթե Մելքոնյանի կյանքը և նրա նշանակալից դերը Արցախյան ազատամարտում։ Գիրքը հրատարակվել է IB Tauris հրատարակչության կողմից 2005 թվականին, ամփոփվել և վերահրատարակվել է 2008 թվականին։ Թարգմանվել է հայերեն, իտալերեն, ռուսերեն և ֆրանսերեն լեզուներով։
Մելքոնյանը նաև խմբագրել է 1993 թվականին լույս տեսած Մոնթե Մելքոնյանի հեղինակած «The Right to Struggle» («Պայքարելու իրավունքը. Հայոց ազգային հարցի մասին») գրվածքների ընտրանին։ 2003 թվականից հասանելի է նաև հայերեն թարգմանությամբ։
Մելքոնյանի այլ գրքերը ներառում են «Richard Rorty's Politics: Liberalism at the End of the American Century» («Ռիչարդ Ռորտիի քաղաքականությունը. Լիբերալիզմը ամերիկյան դարի վերջում») և «Marxism: A Post-Cold War Primer» («Մարքսիզմ. Հետ-սառը պատերազմյան ձեռնարկ») գրքերը։


== Ծանոթագրություններ ==
Աբազական շրջան

Աբազական շրջան (ռուս.՝ Абазинский район), մունիցիպալ շրջան Ռուսաստանի Դաշնության Կարաչայ-Չերքեզական Հանրապետությունում։
Ստեղծվել է 2006 թվականին։ Վարչական կենտրոնը՝ Ինժիչ-Չուկուն։


== Աշխարհագրություն ==
Շրջանի տարածքի մակերեսը կազմում է 300 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 17069 մարդ։ Բնակչության խտությունը կազմում էր 56,9 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ալան Փարսոնս

Ալան Փարսոնս (անգլ.՝ Alan Parsons, դեկտեմբերի 20, 1948(1948-12-20), Ուիլեսդեն, Լոնդոն, Միացյալ Թագավորություն), բրիտանացի երաժիշտ և պրոդյուսեր։ Աշխատել է Pink Floyd խմբի հետ, թողարկելով Dark Side of the Moon ալբոմը, որը դարձավ աստղային ժամ խմբի անդամներ՝ Փոլ Մաքքարթնիի և մյուսների համար և ինչու չէ նաև իր սեփական պրոեկտ՝ The Alan Parsons Project-ի համար։ Ներկա պահին Ալանը ապրում է Սանտա Բարբարա քաղաքում (ԱՄՆ, Կալիֆորնիա նահանգում)։
Ալան Փարսոնս Լայվ Փրոջեքթ-ը 2008 թ.-ի նոյեմբերին ելույթ է ունեցել Երևանի մարզահամերգային համալիրում։


== Սոլո սկավառակագրություն ==
Try Anything Once (1993)
On Air (1996)
Time Machine (1999)
A Valid Path (2004)
Remastered Albums (10) (2007—2008)
The Art And Science Of Sound Recording (2009)


== Ծանոթագրություններ ==


== Արտաքին հղումներ ==
Ալան Փարսոնսի պաշտոնական կայքը
Աթկիզ

Աթկիզ, ավերակ գյուղ Ելիզավետպոլի նահանգի Զանգեզուրի գավառում։ Գտնվում էր Քաջարան քաղաքից 1 կմ հյուսիս-արևելք, գեղատեսիլ սարալանջի վրա։ Ավելի ուշ Աթկըզ անունով գյուղը ներառնվել է Ղափանի շրջանում։


== Բնակչություն ==
1831 թ.-ին ուներ 37, 1897 թ.-ին՝ 242, 1914 թ.-ին՝ 36, 1926 թ.-ին՝ 74, իսկ 1939 թ.-ին 123 ադրբեջանցի բնակիչ։


== Տնտեսություն ==
Բնակչության հիմնական զբաղմունքը անասնապահություն, դաշտավարություն և մեղվաբուծությունն է։


== Հասարակական կառույցներ ==
Գյուղն ունեցել է դպրոց, ակումբ-գրադարան, ռադիո և խանութ։


== Պատմություն ==
1959 թ.-ին գյուղը միացվել է Քաջարան քաղաքին և 1983 թ.-ի դրությամբ գյուղը լքված է։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Կամիլա Մենդես

Կամիլա Կարարո Մենդես (անգլ.՝ Camila Carraro Mendes, հունիսի 29, 1994(1994-06-29), Շառլոթսվիլ, Վիրջինիա, ԱՄՆ), բրազիլա-ամերիկյան դերասանուհի, ով առավել հայտնի է «Ռիվերդեյլ» հեռուստասերիալում Վերոնիկա Լոդջի դերակատարման համար։


== Կյանք և կարիերա ==
Կամիլա Մենդեսը ծնվել է Վիրջինիայում, բրազիլիացիների ընտանիքում։ Իր մանկության մեծ մասը Կամիլան անց է կացրել` Ֆլորիդա նահանգում և շուրջ մեկ տարի ապրել է Բրազիլիայում։ Մենդեսն ավարտել է Նյու Յորքի համալսարանը։ Նրա առաջին դերասանական աշխատանքը սկսվել է ИКЕА-ի գովազդից։
2016 թվականին Մենդեսը ստացավ Վերոնիկա Լոդջի դերը «Ռիվերդեյլ» դեռահասային դրամայում, որը հիմնված է «Archie Comic» վրա։


== Ֆիլմագրություն ==


== Ծանոթագրություններ ==


== Արտաքին հղումներ ==
Կամիլա Մենդես (անգլ.) Internet Movie Database կայքում
Ռիհկամա

Ռիհկամա (էստ․՝ Rihkama), գյուղ Էստոնիայի Վիլյանդիմաա նահանգի Պեռստի շրջանում։
2011 թվականի տվյալներով գյուղում բնակվում էր 28 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ուլյանովկա (գյուղ, Ալեքսանդրիայի շրջան)

Անվան այլ կիրառումների համար տե՛ս՝ ՈւլյանովկաՈւլյանովկա (ուկրաիներեն՝ Улянівка), գյուղ Ուկրաինայի Կիրովոգրադի մարզի Ալեքսանդրիայի շրջանում։
2001 թվականի տվյալներով Ուլյանովկա գյուղում բնակվում էր 624 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գյոլուքյոյ

Գյոլուքյոյ, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Alfa Romeo 177

Բոլիդ Alfa Romeo 177 (անգլ.՝ Alfa Romeo 177), Մարիո Տոմլենտինոյի նախագծած մրցարշավային ավտոմեքենան է։ Ստեղծված է Ֆորմուլա 1 դասի աշխարհի չեմպիոնատների մրցավազքերին մասնակցելու համար։ Նախագծվել և ստեղծվել է 1979 թվականի մրցարշավին մասնակցելու համար։


== Ծանոթագրություններ ==
Իսահակ Վիրաբյան

Իսահակ Ժորայի Վիրաբյան (հունվարի 18, 1960(1960-01-18), Գեղանիստ, Արթիկի շրջան, Հայկական ԽՍՀ, ԽՍՀՄ - մայիսի 2, 1992(1992-05-02), Էրքեջ, Շահումյանի շրջան, Արցախ), հայ ազատամարտիկ, արցախյան ազատամարտի մասնակից, վաշտի հրամանատար։


== Կենսագրություն ==
Ծնվել է 1960 թվականի հունվարի 18-ին Արթիկի շրջանի Գեղանիստ գյուղում։ Որոշ ժամանակ անց ընտանիքը տեղափոխվել և հաստատվել է Կոտայքի շրջանի Բալահովիտ գյուղում։ 1967-1977 թվականներին սովորել է Բալահովիտի դպրոցում։ Ուսման ընթացքում աչքի է ընկել բարձր առաջադիմությամբ։ Դպրոցն ավարտելուց հետո ընդունվել է Աբովյան քաղաքի թիվ 30 պրոֆտեխնիկական ուսումնարանը, ապա ուսումը շարունակել է Վանաձորի մանկավարժական ինստիտուտի բանասիրական ֆակուլտետում։ Ուսումը կիսատ թողնելով 1979 թվականին զորակոչվել է խորհրդային բանակ։ Ծառայել է Մուրմանսկ քաղաքում։ Վերադառնալով ծառայությունից, շարունակել է ուսումը և ավարտել այն։ 1984 թվականին եղել է Բալահովտի մշակույթի տան տնօրենը և Աբովյանի շրջկոմում կոմերիտմիության հրահանգիչ։


== Արցախյան պատերազմ ==
Երբ սկսվում են Արցախյան ազատամարտի օրերը Իսահակ Վիրաբյանը ներգրավվում է այդ պայքարի մեջ, նշանակվում Կոտայքի 3-րդ վաշտի հրամանատար։ Մասնակցում է սահմանամերձ մարտերին, ապա մեկնում Շահումյանի շրջան, իր հետ տանելով մարդասիրական օգնություն։ Մասնակցում է մի շարք կարևոր և վտանգավոր մարտական գործողությունների։ Փոքրաթիվ ընկերներով գրավում ռազմական նշանակություն ունեցող մի կարևոր բարձունք։ 1992 թվականի մայիսի 2-ին Շահումյանի շրջանի Էրքեջ գյուղի ինքնապաշտպանական կռիվների ժամանակ թշնամու հետ անհավասար մարտում զոհվում է Իսահակ Վիրաբյանը։
Ի պատիվ Իսահակ Վիրաբյանի, Կոտայքի մարզի Բալահովիտ գյուղի դպրոցը կոչվել է իր անունով։


== Ծանոթագրություններ ==
Ստեֆկա Կոստադինովա

Ստեֆկա Գեորգիևա Կոստադինովա (բուլղ․՝ Стефка Георгиева Костадинова, ծնվ.՝ մարտի 25, 1965 թ.), բուլղարացի նախկին աթլետուհի, օլիմպիական խաղերի ոսկե (1996) և արծաթե (1988) մեդալակիր, Եվրոպայի և աշխարհի չեմպիոնուհի, կանանց բարձրացատկի աշխարհի գործող ռեկորդակիր, Բուլղարիայի Օլիմպիական կոմիտեի (ԲՕԿ) նախագահը 2005 թվականից։
Մարզական կարիերայի ընթացքում հաղթել է 1987 և 1995 թվականների աշխարհի բացօթյա առաջնությունները, ինչպես նաև ռեկորդային հինգ անգամ հաղթանակ է տարել 1985, 1987, 1989, 1993 և 1997 թվականների փակ առաջնություններում։


== Կենսագրություն ==
Կոստադինովա ծնվել է 1965 թվականի մարտի 25-ին՝ Բուլղարիայի Պլովդիվ քաղաքում։ Հաճախել է մարզական դպրոց, որտեղ ուսանելու վեցերորդ տարում սկսել է ծանոթանալ աթլետիկայի հիմնական տարրերին։ Նախավարժանքներից մեկի ժամանակ Կոստադինովային հաջողվել էր 1,66 մ ցատկ կատարել։ Ավելի ուշ տեղեացել էր, որ ցատկն իր տարիքային խմբում աշխարհի նոր ռեկորդի էր համարժեք։
Մասնակցելով Հռոմի 1987 թվականի աթլետիկայի աշխարհի առաջնությանը, Կոստադինովային հաջողվում է 2,09 մետրի ցատկ կատարել, ինչը մինչ օրս անգերազանցելի ռեկորդ է կանանց աթլետիկայում։
Նվաճել է նաև օլիմպիական արծաթե մեդալ 1988 թվականի Սեուլի օլիմպիական խաղերում։ 1996 թվականի Ատլանտայի ամառային օլիմպիական խաղերի ժամանակ Կոստադինովան 2,05 մետր ցատկ կատարելով օլիմպիական ռեկորդ է սահմանում և արժանանում ոսկե մեդալի։
1987 և 1985 թվականներին նվաճել է ոսկե մեդալներ աշխարհի բացօթյա առաջնությունների ժամանակ։ Բացի այդ, ռեկորդային հինգ անգամ (1985-1997) նվաճել է աշխարհի փակ առաջնությունները։ Բացարձակ հաղթանակներ է տարել մասնակցած բոլոր Եվրոպայի առաջնություններում, մասնավորապես՝ 1986 թվականի բացօթյա և 1985, 1987, 1988, և 1994 թվականների փակ առաջնություններում։ Կարիերայի ընթացքում 197 անգամ արձանագրել է 2 և ավելի մետրի ցատկ։
Ընդհանուր առմամբ, սահմանել է աշխարհի յոթ ռեկորդ (3-ը՝ փակ, իսկ 4-ը բաց առաջնություններում)։
Հայրենի Բուլղարիայում չորս անգամ արժանացել է «Տարվա մարզիկ» տիտղոսին (1985, 1987, 1995, 1996)։ Մարզական կարիերայից հեռացել է 1997 թվականին։ Կարճ ժամանակով զբաղեցրել է Բուլղարիայի աթլետիկայի ֆեդերացիայի, այնուհետև՝ Բուլղարիայի օլիմպիական կոմիտեի փոխնագահի պաշտոնը։ 2003-2005 թթ. ստանձնել է Բուլղարիայի սպորտի նախարարի օգնականի պաշտոնը։ 2005 թվականի նոյեմբերի 11-ին ընտրվել է որպես Բուլղարիայի Օլիմպիական կոմիտեի (ԲՕԿ) նախագահ


== Անձնական կյանք ==
Կոստադինովան երկար տարիներ ամուսնացած է եղել իր անձնական մարզիչ Նիկոլայ Պետրովի հետ։ 1995 թվականին ծնել է միակ երեխային՝ Նիկոլայ կրտսերին։ Պետրովի հետ ամուսնալուծվել է 1999 թվականին՝ նույն տարի հեռանալով մարզական կարիերայից։


== Ծանոթագրություններ ==


== Արտաքին հղումներ ==
Էջը Աթլետիկայի միջազգային ֆեդերացիայի կայքում(անգլ.)
Օսիկովատոե (գյուղ, Կրիվոգրադի շրջան)

Անվան այլ կիրառումների համար տե՛ս՝ ՕսիկովատոեՕսիկովատոե (ուկրաիներեն՝ Осикувате), գյուղ Ուկրաինայի Կիրովոգրադի մարզի Կրիվոգրադի շրջանում։
2001 թվականի տվյալներով Օսիկովատոե գյուղում բնակվում էր 194 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քվեբ

Քվեբ (վրաց.՝ ქვები), գյուղ Վրաստանում։ Գտնվում է Իմերեթի մարզի Խարագաուլի շրջանում։


== Դիրք ==
Գյուղը գտնվում է ծովի մակարդակից 580 մետր բարձրության վրա։ Շրջկենտրոն Խարագաուլից հեռու է 12 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 219 մարդ։


== Ծանոթագրություններ ==
Էդուարդ Հյուրմյուզյան

Էդուարդ Հյուրմյուզյան (Հյուրմյուզ) (հունվարի 22, 1799(1799-01-22), Ստամբուլ, Օսմանյան կայսրություն - հոկտեմբերի 26, 1876(1876-10-26), Հռոմ, Իտալիա), հայ բանաստեղծ, բանասեր-լեզվաբան, աստվածաբան։ Հայկական կլասիցիզմի ներկայացուցիչ։ Սովորել է Վենետիկի Մխիթարյանների վարժարանում։ Մխիթարյան միաբանության անդամ (1819 թ.)։ Եղել է միաբանության գործակալը Հռոմում, շուրջ 30 տարի՝ ուսուցիչ, ապա վերակացու՝ Հռոմի հայկական վարժարանում։ Գրել է «Առձեռն ճարտասանութիւն» (1839 թ.) և «Առձեռն բանաստեղծութիւն» (1839 թ.) աշխատությունները։ «Բուրաստանք» չափածո երկում (1851 թ.) նկարագրել է Հայաստանի բուսական աշխարհը։ Գրել է նաև երգ, ներբող, ուղերձ, մշակել Աստվածաշնչից վերցված դրվագներ։ Մեծ է Հյուրմյուզյանի դերը հայոց լեզուն (գրաբարը) օտարամուծություններից մաքրելու գործում («Դուռն քերականութեան հայկազնեան լեզուի», 1833 թ., «Քերականութիւն գործնական...», 1836 թ. և այլն)։ Հեղինակ է «Յաւարտ տպագրութեան մեծի հայ բառագրոց» (1838 թ.), «Առձեռն դիցաբանութիւն կամ Առասպելախառն վէպք...» (1840 թ.), «Մաղթանք-չափաւ» (1843 թ.), «Առակացն գիրք երկեակ» (1865 թ.), «Ծաղկաքաղ քերթուածք» (1878 թ.) և այլ տեսական, աստվածաբանական գործերի։


== Արտաքին հղումներ ==
Բառգիրք յաշխարհաբառէ ի գրաբառ, Գերապայծառ Եդուարդ Հիւրմիւզեան։ Տպարան Սուրբ Ղազար, Վենետիկ, 1869։ (Հայերէնի առաջին ծաւալուն բարբառային բառարանը։)


== Ծանոթագրություններ ==
Ֆինսթերվալդե

Ֆինսթերվալդե (գերմ.՝ Finsterwalde), կոմունա Գերմանիայի Բրանդենբուրգ երկրամասում։
Մտնում է Էլբա Էլստեր շրջանի կազմում։ Բնակչությունը կազմում է 17 407մարդ (ըստ 2010 թվականի դեկտեմբերի 31-ի): Տարածքը կազմում է 76,91 կմ²։ Պաշտոնական կոդ՝ 12 0 62 140։
Քաղաքը բաժանված է 3 գյուղական շրջանների։


== Ժողովրդագրություն ==


== Ծանոթագրություններ ==


== Արտաքին հղումներ ==
Պաշտոնական էջ
Լայոս Տոլնաի

Լայոս Տոլնաի (հունգ.՝ Lajos Tolnai, իսկական ազգանունը՝ Հադմաշի, հունվարի 31, 1837(1837-01-31), Györköny, Paks District, Tolna County, Հունգարիա - մարտի 19, 1902(1902-03-19), Բուդապեշտ, Ավստրո-Հունգարիա), հունգարացի արձակագիր, հրապարակախոս։


== Կենսագրություն ==
Լայոս Տոլնաին ծնվել է սնանկացած ազնվականի ընտանիքում, սովորել է Նադ-Կյորյոշկի գիմնազիայում, այնուհետև Պեշտի ռեֆորմատակամ սեմինարիայում, որն ավարտելով որոշ ժամանակ դասավանդում է տեղում, հետո մեկնում է գավառ՝ Մարոշվաշարհեյ, որտեղ քահանայի է կարգվում։ Տասնվեց տարի անց՝ 1884 թվականին վերադառնում է Պեշտ, որտեղ վաստակում է միայն գրական աշխատանքով և ապրում աղքատության մեջ։ 1887 թվականին Տոլնաին սկսում է սկսում է լույս ընծայել «Գրականություն» ամսագիրը, որը երկար չի տևում։ 1889 թվականին մեծ դժվարությամբ ստանում է ուսուցչի պաշտոն, իսկ ավելի ուշ՝ ստանձնում է տնօրենի պարտականությունները։
Տոլնաին մահացել է աղքատության և միայնության մեջ։


== Ստեղծագործությունը ==
Լայոս Տոլնաիի ստեղծագործությունները սուր սոցիալական բովանդակություն ունեն։ Երգիծանքի մեծ ձիրքով և վարպետությամբ օժտված հեղինակը մասնակի երևույթների մեջ տեսնում է տիպականը և խարազանում իր ժամանակի հասարակության արատները։
Գրական կյանքն սկսելով որպես բանաստեղծ՝ հետագայում նա ամբողջովին տրվում է արձակին։ Տոլնաիի տաղանդին հատուկ է նովելի ժանրը։ Նրա գրչին են պատկանում նաև բազմաթիվ վեպեր, որոնցից են՝ «Պարոնայք» (1872), «Տիկին բարոնուհին» (1882), «Ազնվական արյուն» (1882), «Պարոն քաղաքագլուխը» (1885), «Նոր նահանգապետը» (1886) վեպերը և «Մութ աշխարհ» ինքնակենսագրական վեպը։


== Լայոս Տոլնաին հայերեն ==
Հայրենիքը քաղցած է։ Հունգարական նովելներ, Ե., «Սովետական գրող», 1978, էջ 5-19։ Ռուսերենից թարգմանեց Արմեն Մկրտչյանը։


== Ծանոթագրություններ ==
Բելեվալիա պիկնաթա

Բելեվալիա պիկնաթա, շուշանազգիների ընտանիքին պատկանող բազմամյա սոխուկավոր բույս է։ Հայաստանի ֆլորայի այն ներկայացուցիչներից է, որոնք դեկորատիվ մեծ արժեք են ներկայացնում և միանգամայն հեռանկարային են մշակության մեջ մտցնելու համար։
Մեր հանրապետությունում հանդիպում են այս ցեղի մոտ տասը ներկայացուցիչներ, որոնց շարքում պիկնաթան աչքի է ընկնում կամեմատաբար բարձր դեկորատիվ առանձնահատկություններով։ Ընդհանրապես ծաղկեգործության բնագավառում այս ցեղի ներկայացուցիչները հայտնի չեն։ Ցածրաճ բույս է, բարձրությունը հազիվ է հասնում 15—30 սմ–ի։ Վաղ գարնանը բացվում են նեղ  նշտարաձև կամ ժապավենաձև 3—6 տերև։ Դրանք լինում են մուգ կանաչ՝ 10—20 սմ երկարությամբ, որոշ չափով ալիքավոր։ Անմիջապես սոխուկից առաջանում է ծաղկակիր ցողունը, որը կրում է 15—40 (երբեմն՝ 50) ծաղիկներից կազմված ողկույղ։ Ծաղիկները, որոնք բացվում են վաղ գարնանը, մուգ մանուշականակագույն են, շերտավոր։ Գերադասում է չափավոր խոնավ, սննդանյութերով հարուստ, լավ դրենաժի ենթարկված հողեր։ Լուսասեր է և բավականին ցրտադիմացկուն։ լավ է դիմանում ժամանակավոր երաշտին։ Մեր հանրապետությունում տարածված բելեվալիաներից մեծ արժեք են ներկայացնում նաև երկարակաթիլ, ալբանական և կապտավուն տեսակները, որոնք հիմնականում հանդիպում են Արարատյան դաշտում և նախալեռնային գոտում։


== Ծանոթագրություններ ==
Բազիլիկա Սան Լորենցո

Բազիլիկա Սան-Լորենցո (իտալերեն՝ Basilica di San Lorenzo), ամենամեծ և ամենահին եկեղեցիներից մեկը, որը գտնվում է Իտալիայի Ֆլորենցիա քաղաքի կենտրոնական մասում։ Այստեղ առաջին եկեղեցին կառուցվել է 4-րդ դարում, այնուհետև 11-րդ դարում այն վերակառուցվեց ռոմանական ոճով։ Վերածննդի ոճով ժամանակակից եկեղեցական շինությունը կառուցվել է 15-րդ դարում հանրաճանաչ ճարտարապետ Ֆիլիպո Բրունելլեսկիի կողմից։ Ներսից տաճարը զարդարում են արվեստի բազմաթիվ ստեղծագործություններ. Դոնատելլոյի երկու ամբիոնների աշխատանքները, հին կտրվածքների ձևավորումները, Վերոկկիոյի Պիերոյի և Ջովաննի Մեդիչիի սարկոֆագը, Միքելանջելոյի Մեդիչիի դամբարանը։
Այստեղ հանգչում են Մեդիչի ընտանիքի ամենահայտնի անդամները՝ սկսած Կոզիմոյից մինչև Կոզիմո 3-րդը։


== Պատմություն ==
Սան Լորենցիոյի տաճարը հիմնվել է 393 թվականին։ Սան Լորենցոյի աղոթատունը ընդարձակ/մոտ 11 մետր/ քառակուսի սենյակ է՝ ծածկված գմբեթով։ 11-րդ դարում տաճարը վերակառուցվել է ռոմանական ոճով, իսկ 15-րդ դարում Բազիլիկան կրկին վերանորոգվել է։ Մասնավորապես, Կոզիմո Մեդիչիի պատվերով Բրունելլեսկին վերակառուցեց հին սոկրիստին։
Ավելի ուշ, Միքելանջելոյի նախագծով, տրանսեպտի մյուս կողմից Լորենցոյի և Ջուլիանո Մեդիչիի գերեզմաններով վերակառուցվեց Նոր Սակրիստիան և կառուցվեց Լաուրենցիանի գրադարանը։ Լեվ 10-րդ Հռոմի պապը հանձնարարեց Միքելանջելոյին եկեղեցու երեսպատումը, բայց աշխատանքն այդպես էլ չկատարվեց։ 17-րդ դարում եկեղեցում կառուցվեց մեծ գմբեթով արքայազների կապելլան։
Արքայազների կապելլան. Մեդիչի ընտանիքի հերցոգական ճյուղի գրեթե բոլոր անդամները թաղված են աճյունախորշում։ Մատտեո Նիջետտին 1604 թվականին սկսեց ձևավորել արքայազների կապելլան։ Կապելլայում տեղադրված են մարմարյա զարդարանքներ և խճանկարներ, որոնց վրա տեղադրված են Տոսկանիայի Հերցոգության քաղաքների զինանշանները։ Կապելլան այդպես էլ չկառուցվեց։ Քանդակների համար նախատեսված գրեթե բոլոր խորշերը դատարկ են։ Տեղադրվել են միայն երկու քանդակ՝ Ֆերդինանդ 1-ի և Կոզիմո 2-րդ Մեդիչիի։ Կապելլայի նկարազարդումները կատարվել են Պիերո Բենվենուտի կողմից 1826 թվականին։ Կոզիմո Մեդիչիի գերեզմանը գտնվում է կապելլայի խորանի կողքին։
Սան Լորենցիոյի եկեղեցու տարածքում ըստ Assassin's Creed II. խաղի սյուժեի տեղի է ունեցած գործողությունների ժամանակ գլխավոր հերոսը մտնում է եկեղեցու բակ, որպեսզի գտնի և սպանի քաղաքի իշխանությունը զավթած կուսակրոն Ջիրոլամո Սավոնարոլի պաշտպանին։ Կարճատև խոսակցությունից հետո հանցագործը բարձրանում է տանիք, հասնում և սպանում է նրան։


== Գրականություն ==
Флоренция. История, искусство, фольклор. «Бекоччи Эдиторе», Флоренция, 2000.


== Ծանոթագրություններ ==
Բերեզովկա (քաղաքատիպ ավան, Ուկրաինա)

Անվան այլ կիրառումների համար տե՛ս՝ ԲերեզովկաԲերեզովկա (ուկրաիներեն՝ Березівка), քաղաքատիպ ավան Ուկրաինայի Խարկովի մարզի Խարկովի շրջանում։ Հիմնադրվել է 1629 թվականին։
2001 թվականի տվյալներով Բերեզովկա քաղաքատիպ ավանում բնակվում էր 1 695 մարդ։ Բնակավայրը զբաղեցնում է 1,71 կմ² տարածք։ Բնակչության խտությունը կազմում էր 991,23 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Վերման (այլ կիրառումներ)

Վերման, կարող է վերաբերել՝

Վերման - կոմունա Ֆրանսիայում
Վերման - Ֆրանսիայի կանտոն
Նովոե (գյուղ, Պերվոմայսկի շրջան)

Անվան այլ կիրառումների համար տե՛ս՝ ՆովոեՆովոե (ուկրաիներեն՝ Нове), գյուղ Ուկրաինայի Խարկովի մարզի Պերվոմայսկի շրջանում։ Հիմնադրվել է 1924 թվականին։
2001 թվականի տվյալներով Նովոե գյուղում բնակվում էր 191 մարդ։ Բնակավայրը զբաղեցնում է 0,288 կմ² տարածք։ Բնակչության խտությունը կազմում էր 663,19 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աստերոիդների ցանկ (274801-274900)

Աստերոիդների ցանկ (274701-274800)  • Աստերոիդների ցանկ  • Աստերոիդների ցանկ (274901-275000)
 Աստերոիդների ցանկ (274701-274800)  • Աստերոիդների ցանկ  • Աստերոիդների ցանկ (274901-275000)
Կամպինորտի

Կամպինորտի (պորտ.՝ Campinorte), համայնք Բրազիլիայում՝ Գոյաս նահանգի կազմում։ Գտնվում է Գոյաս նահանգի հարավային մարզում։ Մտնում է Սուդուեստի դի Գոյասի գավառի կազմի մեջ։ Բնակչությունը կազմում է 10 664 մարդ՝ 2006 թվականի տվյալներով։ Գրավում է 1 068,274 կմ2 տարածք։ Բնակչության խտությունը՝ 10,0 մարդ/կմ²։


== Վիճակագրություն ==
Համախառն ներքին արդյունքը 2003 թվականի դրությամբ կազմում է 37 031 134,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով 2003 թվականի դրությամբ կազմում է 3 632,28 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը 2000 թվականի դրությամբ կազմում է 0,750 (տվյալները՝ ՄԱԿ-ի զարգացման ծրագրի)։


== Արտաքին հղում ==
Պորտելանդիաի մասին(չաշխատող հղում)
Տուրկինսկի

Տուրկինսկի (ռուս.՝ Туркинский), խուտոր Ռուսաստանի Դաշնության Կրասնոդարի երկրամասի Բելայա Գլինայի շրջանի կազմում։
Բնակչությունը 2010 թվականին գրանցված տվյալներով կազմում էր 811 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կաունիսաառե

Կաունիսաառե (էստ․՝ Kaunissaare), գյուղ Էստոնիայի Հարյումաա նահանգի Անիյա շրջանում։
2011 թվականի տվյալներով գյուղում բնակվում էր 79 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռեյնհարդ Զելտեն

Ռեյնհարդ Զելտեն (գերմ.՝ Reinhard Selten, հոկտեմբերի 5, 1930(1930-10-05)[…], Վրոցլավ, Lower Silesia Province, Պրուսիայի ազատ պետություն, Վայմարյան Հանրապետություն - օգոստոսի 23, 2016(2016-08-23), Պոզնան, Լեհաստան), գերմանացի ականավոր տնտեսագետ, Նոբելյան մրցանակի դափնեկիր՝ տնտեսական հարաբերությունների ուսումնասիրման ժամանակ խաղերի տեսության մշակման համար (1994)։


== Կենսագրություն ==
Սովորել է Ֆրանկֆուրտի համալսարանում։ Բեռլինի Ազատ համալսարանի, Բիլեֆելդի համալսարանի, Բոննի տնտեսագիտական բարձրագույն դպրոցի պրոֆեսոր։ Բոննի Փորձարարական տնտեսագիտության լաբորատորիայի հիմնադիր։
Զելտենը բազմիցս կողմ է արտահայտվել միջազգային էսպերանտո լեզվին։ Մասնավորապես, 2007 թ., ելույթ ունենալով Եվրախորհրդարանում, հայտարարեց․ «Ուսումնասիրման համար թեթև լեզու, ինչպիսին որ էսպերանտոն է, լեզվային խնդրին չեզոք լուծում է տալիս»։ Նա նաև համաձայնվեց առաջադրվել 2009 թ. Եվրախորհրդարանի ընտրություններում ոչ մեծ EDE կուսակցությունից (Եվրոպա-Ժողովրդավարություն-Էսպերանտո)։


== Աշխատություններ ==
Ein Oligopolmodell mit Nachfrageträgheit (1965)


== Ծանոթագրություններ ==


== Արտաքին հղումներ ==
Ինքնակենսագրությունը Նոբելյան մրցանակի կայքում
Աբիդ Սադիկով

Աբիդ Սադիկովիչ Սադիկով (նոյեմբերի 2 (15), 1913, Տաշքենդ, Ռուսական կայսրություն - հուլիսի 21, 1987(1987-07-21), Տաշքենդ, Ուզբեկական ԽՍՀ, ԽՍՀՄ), ուզբեկ խորհրդային քիմիկոս-օրգանիկ, ԽՍՀՄ ԳԱ ակադեմիկոս (1972), Ուզբեկական ԽՍՀ ԳԱ ակադեմիկոս (1947), Սոցիալիստական աշխատանքի հերոս (1973)։


== Կենսագրություն ==
Ավարտել է Միջինասիական (Տաշքենդ) համալսարանը (1937), դասավանդել Տաշքենդի տեքստիլ ինստիտուտում (1937–39), Ուզբեկական համալսարանում (1939–41)։ 1941-ից աշխատել է Միջինասիական (Տաշքենդ) համալսարանում (1956-ից՝ ամբիոնի վարիչ, 1958–66-ին՝ ռեկտոր), միաժամանակ Ուզբեկական ԽՍՀ ԳԱ քիմիայի ինստիտուտի տնօրեն (1946–50), Ուզբեկական ԽՍՀ ԳԱ կենսաօրգանական քիմիայի բաժանմունքի ղեկավար (1973-ից)։ 1966-ից՝ Ուզբեկական ԽՍՀ ԳԱ նախագահ։
Աշխատությունները հիմնականում վերաբերում են կենսբանական ակտիվ նյութերի կառուցվածքի և ազդեցության մեխանիզմների բացահայտմանը։
9-րդ գումարման ԽՍՀՄ Գերագույն խորհրդի պատգամավոր
Պարգևատրվել է Լենինի 4 և այլ շքանշաններով։  ԽՄԿԿ անդամ 1946-ից։
Թաղված է Տաշքենդում՝ Չիգաթայի հուշահամալիրում։


== Ծանոթագրություններ ==
Քարարկղեր

Քարարկղեր, քարարկղային դամբարաններ, քարե սալերով շարված դամբարանային ուղղանկյունաձև կառույցներ։ Տարածված են եղել հիմնականում բրոնզի դարում։ Օգտագործվել են անհատական և խմբական թաղումների համար։ Երբեմն քարարկղերի վրա բարձրացվել են դամբարանաբլուրներ։ Քարարկղերում թաղման ավանդույթը հատուկ է եղել Կովկասի և Հարավային Կովկասի (այդ թվում՝ նաև Հայաստանի) գրեթե բոլոր շրջաններում (Հյուսիսային Կովկասում՝ մինչև 19-րդ դարը), Ղրիմում։ Քարարկղերից հայտնաբերվել են բրոնզե բազմաթիվ զենքեր, գործիքներ, զարդեր, կավանոթներ և այլն։
Թեզխարաբ (Հադրութի շրջան)

Անվան այլ կիրառումների համար տե՛ս՝ Թեզխարաբ (այլ կիրառումներ)Թեզխարաբ, լքյալ գյուղ Արցախի Հադրութի շրջանում։ Գտնվում էր Հադրութ շրջկենտրոնից 65 կմ արևելք։
Տարածքը լեռնային էր և անտառապատ։
Բնակչության մասին տեղեկություններ չեն պահպանվել։


== Ծանոթագրություններ ==
Բուդա (գյուղ, Կրասնինսկի շրջան)

Անվան այլ կիրառումների համար տե՛ս՝ ԲուդաԲուդա (ռուս.՝ Буда), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 19 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գնիլիցկի Պերվի գյուղական խորհուրդ (Խարկովի մարզ)

Գնիլիցկի Պերվի գյուղական խորհուրդ  (ուկրաիներեն՝ Гнилицька Перша сільська рада), Ուկրաինայի Խարկովի մարզի Վելիկոբուրլուկսկի շրջանում։
2001 թվականի տվյալներով Գնիլիցկի Պերվի գյուղական խորհրդում բնակվում էր 589 մարդ։ Բնակավայրը զբաղեցնում է 38.49 կմ² տարածք։ Բնակչության խտությունը կազմում էր 15.3 մարդ/կմ²։ Խորհրդում կա 1 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Սոլիերա

Սոլիերա (իտալերեն՝ Soliera), կոմունա Իտալիայում, գտնվում է Էմիլիա Ռոմանիա մարզի Մոդենա գավառում։
Բնակչությունը ըստ 2004 թվականի տվյալների կազմում է 14 056 մարդ։ Բնակչության միջին խտությունը՝ 259 մարդ/կմ²։ Զբաղեցնում է 51 կմ² տարածք։ Փոստային ինդեքս՝ 41019։ Հեռախոսային կոդը՝ 059։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Կարինե Պողոսյան (դաշնակահար)

Կարինե Պողոսյան (), հայ դաշնակահար, բնակվում է Նյու Յորքում։ Նվագախմբի հետ առաջին անգամ ելույթ է ունեցել 14 տարեկանում՝ նվագելով Լյուդվիգ վան Բեթհովենի դաշնամուրի կոնցերտ No.1-ը, իսկ առաջին մենաելույթը եղել է Քարնեգի հոլում 23 տարեկանում։ Այդ ժամանակվանից արժանացել է բազմաթիվ մրցանակների, ինչպես նաև ելույթ է ունեցել աշխարհի ամենահեղինակավոր համերգասրահներում։


== Կենսագրություն ==
Պողոսյանի երաժշտական ուսումնառությունը սկսվել է հայրենի Երևանում, Արվեստի թիվ 1 դպրոցում, իսկ ավելի ուշ՝ Ռոմանոս Մելիքյանի անվան վարժարանում, ինչպես նաև Կոմիտասի անվան պետական կոնսերվատորիայում։ Հայաստանում նրա ուսուցիչներն են եղել Իրինա Ղազարյանը, Վաչե Ումր-Շատը և Սվետլանա Դադյանը։ 1998 թվականին Միացյալ Նահանգներ տեղափոխվելուց հետո նա Կալիֆորնիայի նահանգային համալսարանում, Նորթրիջ, ստացել է իր երաժշտության բակալավրի կոչում (summa cum laude) պրոֆեսոր Ֆրանսուազա Ռեգնատի ղեկավարությամբ։ Մանհեթենի երաժշտական դպրոցում դոկտոր Արկադի Արոնովի ղեկավարությամբ ստացել է Երաժշտության մագիստրոսի և երաժշտական արվեստի դոկտորի կոչումներ՝ երաժշտական արվեստի դոկտորատուրան ավարտելով ռեկորդային երկու տարում Արամ Խաչատրյանի դաշնամուրային գործերի մասին թեզով։ Կարինե Պողոսյանը ներկայումս բնակվում է Նյու Յորքում, որտեղ դասավանդում է իր մայր բուհում՝ Մանհեթենի երաժշտական դպրոցում և՛ քոլեջային, և՛ նախադպրոցական ֆակուլտետներում։ Նրա ամենանշանավոր աշակերտը Չարլի Փութն է, որին նա դասավանդել է նախաքոլեջում։


== Երաժշտական գործունեություն ==
Պողոսյանը մոլի երաժիշտ է, որին նկարագրել են որպես «արտասովոր» և «կյանքից մեծ», և ելույթ է ունեցել Քարնեգի հոլում, Մերկին համերգասրահում, Սթայնվեյ համերգասրահում, Տրինիտի եկեղեցում  մենահամերգներով։
2007 թվականի աշնանը նա կազմակերպել և կատարել է երեք մանրամասնական համերգաշար Յամահա դաշնամուրի սրահում՝ «Քսաներորդ դարի դաշնամուրի սոնատ» խորագրով։ Վերջին շրջանում նա օգնել է կազմակերպելու «Ռեքվիեմ և Հարություն» համերգը՝ նվիրված Հայոց ցեղասպանության 95-րդ տարելիցին, Նյու Յորքի Սուրբ Վարդան հայկական տաճարում, որտեղ Խաչատրյանի դաշնամուրի սոնատի կատարումը բուռն ծափահարությունների է արժանացել և բնութագրվել է որպես «բաց բերան»։ Armenian Mirror Spectator-ը գրել է. «Խաչատրյանի եռաշարժ սոնատը՝ հազվադեպ կատարվող ստեղծագործություն, իսկական տուր-դե-ֆորս է վիրտուոզ դաշնակահարի համար։ Տեխնիկապես անաղարտ լինելով, տիկին Պողոսյանը ի հայտ բերեց արտաքին շարժումների և սրտի ուժեղ հատկություններ, միջին հատվածի փխրուն գեղեցկություն»։


== Ծանոթագրություններ ==


== Արտաքին հղումներ ==
Պաշտոնական ֆան էջ
Ջոել Վելտման

Ջոել Վելտման (հոլ.՝ Joël Veltman, հունվարի 15, 1992(1992-01-15), Վելսեն, Հյուսիսային Հոլանդիա, Նիդերլանդներ), հոլանդացի պրոֆեսիոնալ ֆուտբոլիստ։ Ներկայումս հանդես է գալիս Այաքսի և Նիդերլանդների ազգային հավաքականի կազմում։ Խաղում է աջ պաշտպանի դիրքում։ Վելտմանը Այաքսի կազմում անցկացրել է ավելի քան 200 հանդիպում և հանդիսանում է ակումբի ավագը։


== Ակումբային կարիերա ==


=== Այաքս ===
Վելտմանը Այաքսի ակադեմիայի սան է։ Այաքսի երիտասարդական թիմի հետ 2011-12 մրցաշրջանում հաղթել է երիտասարդական Էրեդիվիզին և երկրորդ տեղը զբաղեցրել NextGen Series-ում (Մ20 տարեկանների Չեմպիոնների Լիգա)։ Իր դեբյուտը Այաքսի առաջին թիմի կազմում նշեց 2012 թվականի օգոստոսի 19-ին՝ Նիդերլանդների առաջնության ՆԵԿ-ի դեմ խաղում։ 2013 թվականի հունիսի 6-ին Վելտմանը երկարաձգեց իր պայմանագիրը ակումբի հետ մինչև 2017 թվականը։ Իր առաջին պրոֆեսիոնալ գոլը խփեց Յոնգ Այաքսի կազմում 2013 թվականի սեպտեմբերի 30-ին՝ Վոլենդամի դեմ խաղում։ Իր դեբյուտը եվրոպական առաջնություններում նշեց հոկտեմբերի 22-ին՝ Սելտիկի դեմ խաղում։ Իր առաջին գոլը Այաքսի առաջին թիմի կազմում խփեց 2014 թվականի մարտի 2-ին՝ Ֆեյենորդի դեմ խաղում՝ օգնելով իր թիմին հաղթել 2-1 հաշվով։ 2014 թվականի մարտի 31-ին Վելտմանը երկարաձգեց իր պայմանագիրը մինչև 2018 թվականը։ 2017 թվականի օգոստոսին հոլանդացին երկարաձգեց իր պայմանագիրը 3 տարով։
2017 թվականի փետրվարի 12-ին՝ Սպարտա Ռոտերդամի դեմ խաղում Վելտմանը օգտվեց իր թիմակցի ընկած լինելու հանգամանքից և խաբեց պաշտպանին՝ շրջանցելով նրան, ինչը մեծ զայրույթ առաջացրեց երկրպագուների մոտ։


== Միջազգային կարիերա ==
Նիդերլանդների մինչև 17 տարեկանների հավաքականի կազմում Վելտմանը մասնակցեց 2009 թվականի Եվրոպայի առաջնությանը՝ օգնելով իր թիմին գրավել երկրորդ տեղը։ Բացի այդ, նա խաղացել է նաև Նիդերլանդների մինչև 19 և մինչև 20 տարեկանների հավաքականներ։
2013 թվականի նոյեմբերի 8-ին Վելտմանը առաջին անգամ հրավիրվեց Նիդերլանդների ազգային հավաքական Լուի վան Գալի կողմից՝ Ճապոնիայի և Կոլումբիայի դեմ խաղերի համար։ Իր դեբյուտը նշեց նոյեմբերի 19-ին՝ Կոլումբիայի դեմ խաղում։ 2014 թվականի մայիսի 31-ին Վելտմանը հայտավորվեց Նիդերլանդների հավաքականի կազմ՝ աշխարհի առաջնության համար։ Նա մասնակցեց 2 խաղի, իսկ Նիդերլանդները գրավեցին 3-րդ հորիզոնականը առաջնությունում։ Իր առաջին գոլը հավաքականում Վելտմանը խփեց 2017 թվականի հունիսի 4-ին՝ Կոտ դ'Իվուարի դեմ ընկերական խաղում՝ այս հանդիպման ժամանակ ձևակերպելով դուբլ։


== Կարիերայի վիճակագրություն ==


=== Ակումբային վիճակագրություն ===
2018 թվականի մարտի 31-ի դրությամբ


=== Միջազգային վիճակագրություն ===
2018 թվականի մարտի 31-ի դրությամբ


=== Միջազգային գոլեր ===


== Նվաճումներ ==


=== Ակումբային ===
ԱյաքսՆիդերլանդների առաջնություն (2)․ 2012–13, 2013–14
Նիդերլանդների սուպերգավաթ (1)․ 2013
ՈՒԵՖԱ Եվրոպայի Լիգա․ երկրորդ տեղ․ 2016–17


=== Միջազգային ===
ՆիդերլանդներՖԻՖԱ Աշխարհի առաջնություն․ երրորդ տեղ․ 2014


== Ծանոթագրություններ ==


== Արտաքին հղումներ ==
Վելտմանի պաշտոնական Տվիտերի էջը
Վելտմանի պաշտոնական Ինստագրամի էջը
Վելտմանը transfermarkt-ում
Վելտմանը soccerbase.com-ում
Վելտմանը WhoScored.com կայքում
Վելտմանը Այաքսի պաշտոնական կայքում(չաշխատող հղում)
Վելտմանը ՈՒԵՖԱ-ի պաշտոնական կայքում
Վելտմանը ՖԻՖԱ-ի պաշտոնական կայքում Archived 2018-04-02 at the Wayback Machine.
Ռեմոխոն

Ռեմոխոն (Նաև նարնջային ռեմոխոն, իսպաներեն՝ remojón կամ remojón de naranja), տիպիկ է արաբական ծագում ունեցող անդալուսական խոհանոցին։ Այս նարնջային աղցանը ավելի շատ հայտնի է Գրանադա ու Կորդոբա և Հաէնե մարզերում։ Գոյություն ունի տարբեր տեղական բաղադրատոմսեր, բայց բոլորն էլ որպես հիմք վերցնում են նարինջն ու ձիթապտղի յուղը, որով հայտնի է Անդալուսիան։ Հաճախ ռեմոխոնը անվանում են նաև «նարինջ ձիթապտղի յուղի» մեջ կամ «նարինջ աղցանով»։
Ամենապարզ ձևով պատրաստված ռեմոխոնը մի ուրիշ բան է, ինչպես մաքրած ու մանր կտրտած նարնջի միջուկ, համեմված ձիթապտղի յուղով ու աղով կամ էլ շաքարավազով, համից կախված։ Քաղցր ռեմոխոնը հանդիսանում է շատ լավ աղանդեր։
Ավելի բարդ բաղադրատոմսերում օգտագործվում է լրացուցիչ բաղադրամասեր, ավելի հաճախ բակալյաու։ Մեկ-մեկ ավելացնում են նաև ձիթապտուղ, եփած ձու, սոխ, սխտոր, պղպեղ, կարտոֆիլ և տոմատի մածուկ։


== Տես նաև ==
Մալագայական աղցան


== Աղբյուրներ ==
Соломоник Т., Синельников С., Лазерсон И. Европейская шкатулка. Кулинарные шедевры мира. — СПб: Издательский Дом «Нева», 2006. — 368 с. илл.
Ремохон де Дуркаль, Гранада (իսպ.)
Դետտիֆոսս

Դետտիֆոսս (իսլ.՝ Dettifoss), Եվրոպայի ամենահզոր ջրվեժը, որը գտնվում է հյուսիս-արևելյան Իսլանդիայում, Իյոկուլսաու-աու-Ֆյոդլոմ գետի վրա։ Գահավիժող ջրի բարձր ձայնից, հնարավոր է նույնիսկ մի պահ խլանալ։ Գտնվում է հոսքից 1 կմ ներքև՝ Սերլֆոսս ջրվեժից, և 2 կմ վերև՝ Խավրագիլֆոսս ջրվեժից, Իյոկուլսաուրգլյուվուր ազգային այգու տարածքում։ Ջրվեժից ոչ հեռու գտնվում է՝ Մյուվատն լիճը։ Ջրվեժի բարձրությունը՝ 44 մ է (9 մետրով ցածր է Նիագարայի ջրվեժից), լայնությունը՝ 100 մ, ծախսը՝ 200-500 մ³/с։


== Պատկերներ ==

		
		
		
		


== Արտաքին հղումներ ==
Դետտիֆոսս (անգլ.) (իսլանդ.)
Չքնաղ (գետ)

Անվան այլ կիրառումների համար տե՛ս՝ Չքնաղ (այլ կիրառումներ)Չքնաղ, գետ Հայաստանի Լոռու մարզում, Ձորագետի աջ վտակը։ Սկիզբ է առնում Բազումի լեռնաշղթայի հյուսիսային լանջերից՝ 2420 մ բարձրությունից։ Երկարությունը 28 կմ է, ջրհավաք ավազանը՝ 163 կմ²։ Հոսում է Լոռու դաշտով և Ստեփանավան քաղաքի մոտ միանում Ձորագետին։ Սնումը խառն է՝ հալոցքային (41 %), անձրևային (30 %) և ստորերկրյա (29 %), վարարումը՝ մայիս-հուլիսին, որի ընթացքում ձևավորվում է տարեկան հոսքի 58 %-ը։ Տարեկան միջին ծախսը 2,56 մ³/վ է, հոսքը՝ 82,5 միլիոն մ³։ Ջրերն օգտագործվում են ոռոգման նպատակով։